CELEX: 32016R2074
Language: fi
Date: 2016-11-25 00:00:00
Title: Komission täytäntöönpanoasetus (EU) 2016/2074, annettu 25 päivänä marraskuuta 2016, asetuksen (EU) N:o 37/2010 muuttamisesta siltä osin kuin on kyse emäksisestä alumiinisalisylaatista (ETA:n kannalta merkityksellinen teksti )

26.11.2016   
            
            
               FI
            
            
               Euroopan unionin virallinen lehti
            
            
               L 320/29
            
         KOMISSION TÄYTÄNTÖÖNPANOASETUS (EU) 2016/2074,
   annettu 25 päivänä marraskuuta 2016,
   asetuksen (EU) N:o 37/2010 muuttamisesta siltä osin kuin on kyse emäksisestä alumiinisalisylaatista
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon yhteisön menettelyistä farmakologisesti vaikuttavien aineiden jäämien enimmäismäärien vahvistamiseksi eläimistä saatavissa elintarvikkeissa, neuvoston asetuksen (ETY) N:o 2377/90 kumoamisesta sekä Euroopan parlamentin ja neuvoston direktiivin 2001/82/EY ja Euroopan parlamentin ja neuvoston asetuksen (EY) N:o 726/2004 muuttamisesta 6 päivänä toukokuuta 2009 annetun Euroopan parlamentin ja neuvoston asetuksen (EY) N:o 470/2009 (1) ja erityisesti sen 14 artiklan yhdessä sen 17 artiklan kanssa,
   ottaa huomioon eläinlääkekomitean muotoileman Euroopan lääkeviraston lausunnon
   sekä katsoo seuraavaa:
   
               (1)
            
            
               Asetuksen (EY) N:o 470/2009 17 artiklassa edellytetään, että unionissa elintarviketuotantoeläimille tarkoitetuissa eläinlääkkeissä tai kotieläintaloudessa käytettävissä biosidivalmisteissa käytettäviksi tarkoitettujen farmakologisesti vaikuttavien aineiden jäämien enimmäismäärät, jäljempänä ’MRL-arvot’, vahvistetaan asetuksessa.
            
         
               (2)
            
            
               Komission asetuksen (EU) N:o 37/2010 (2) liitteessä olevassa taulukossa 1 vahvistetaan farmakologisesti vaikuttavat aineet ja niiden MRL-arvoja eläinperäisissä elintarvikkeissa koskeva luokitus.
            
         
               (3)
            
            
               Alumiinisalisylaatti (emäksinen) sisältyy jo kyseiseen taulukkoon sallittuna aineena ulkoisessa käytössä kaikkien elintarviketuotantoon käytettävien lajien paitsi nautojen, vuohien, hevoseläinten, kanien ja kalojen osalta. Alumiinisalisylaatti (emäksinen) on sallittu aine myös nautojen, vuohien, hevoseläinten ja kanien osalta kyseiselle aineelle vahvistettujen väliaikaisten MRL-arvojen mukaisesti, joiden voimassaolo päättyy 31 päivänä joulukuuta 2016.
            
         
               (4)
            
            
               Euroopan lääkevirastolle, jäljempänä ’EMA’, on toimitettu hakemus, joka koskee emäksisen alumiinisalisylaatin nykyisten tietojen muuttamista siten, että nautoihin, vuohiin, hevoseläimiin ja kaneihin sovellettavien MRL-arvojen väliaikaisuutta koskeva maininta poistettaisiin.
            
         
               (5)
            
            
               EMA on suositellut eläinlääkekomitean lausunnon perusteella, että nautoihin, vuohiin, hevoseläimiin ja kaneihin sovellettavien emäksisen alumiinisalisylaatin MRL-arvojen väliaikaisuutta koskeva maininta poistettaisiin.
            
         
               (6)
            
            
               Sen vuoksi asetusta (EU) N:o 37/2010 olisi muutettava.
            
         
               (7)
            
            
               Tässä asetuksessa säädetyt toimenpiteet ovat pysyvän eläinlääkekomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Muutetaan asetuksen (EU) N:o 37/2010 liite tämän asetuksen liitteen mukaisesti.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   Sitä sovelletaan 25 päivästä tammikuuta 2017.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 25 päivänä marraskuuta 2016.
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  EUVL L 152, 16.6.2009, s. 11.
   
      (2)  Komission asetus (EU) N:o 37/2010, annettu 22 päivänä joulukuuta 2009, farmakologisesti vaikuttavista aineista ja niiden eläinperäisissä elintarvikkeissa esiintyvien jäämien enimmäismääriä koskevasta luokituksesta (EUVL L 15, 20.1.2010, s. 1).
   
      LIITE
      Korvataan alumiinisalisylaattia (emäksinen) koskeva kohta asetuksen (EU) N:o 37/2010 liitteessä olevassa taulukossa 1 seuraavasti:
      
         
                     Farmakologisesti vaikuttava aine
                  
                  
                     Merkkijäämä
                  
                  
                     Eläinlajit
                  
                  
                     Jäämien enimmäismäärä (MRL)
                  
                  
                     Kohdekudos
                  
                  
                     Muut säännökset (asetuksen (EY) N:o 470/2009 14 artiklan 7 kohdan mukaisesti)
                  
                  
                     Hoitoluokitus
                  
               
                     ”Alumiinisalisylaatti (emäksinen)
                  
                  
                     Salisyylihappo
                  
                  
                     Naudat,
                     vuohet,
                     hevoseläimet,
                     kanit
                  
                  
                     200 μg/kg
                     500 μg/kg
                     1 500  μg/kg
                     1 500  μg/kg
                  
                  
                     Lihas
                     Rasva
                     Maksa
                     Munuaiset
                  
                  
                     EI OLE
                  
                  
                     Ripulilääkkeet ja suoliston tulehdus kipulääkkeet”
                  
               
                     Naudat,
                     vuohet,
                     hevoseläimet
                  
                  
                     9 μg/kg
                  
                  
                     Maito
                  
               
                      
                  
                  
                     EI SOVELLETA
                  
                  
                     Kaikki elintarviketuotantoon käytettävät lajit paitsi naudat, vuohet, hevoseläimet, kanit ja kalat
                  
                  
                     MRL-arvoa ei edellytetä
                  
                  
                     EI SOVELLETA
                  
                  
                     Vain ulkoiseen käyttöön